S-805/2009

Mál þetta, sem dómtekið var 24. nóvember 2009, er höfðað með ákæru útgefinni af lögreglustjóranum á höfuðborgarsvæðinu 29. september 2009 á hendur R-kk-þgf Þ-kk-þgf E-kk-þgf, kt. […], Lerkiási 4, Garðabæ, fyrir fíkniefnalagabrot, með því að hafa miðvikudaginn 10. júní 2009, að Dalbraut 1 í Reykjavík, haft í vörslum sínum 0,38 g af kókaíni og samtals 137,58 g af maríhúana, sem ákærði framvísaði til lögreglu, 619,39 g af kannabislaufum og 153 kannabisplöntur sem lögregla fann við leit og með því að hafa um nokkurt skeið fram til þessa dags ræktað greindar plöntur.

Þetta er talið varða við 2. gr., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og auglýsingu nr. 232/2001 og að því er varðar vörslur á kókaíni og 2. gr., sbr. 4., 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001 að því er varðar ræktun á kannabisplöntum og vörslur á maríhúana og kannabislaufum.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að gerð verði upptæk ofangreind fíkniefni sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er einnig krafist upptöku á 12 gróðurhúsalömpum og 2 viftum sem lagt var hald á, sbr. 7. mgr. 5. gr. sömu laga.

Ákærði krefst vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í nóvember 1971. Samkvæmt sakavottorði ákærða gekkst hann með lögreglustjórasátt undir að greiða 50.000 króna sekt fyrir umferðarlagabrot. Með viðurlagaákvörðun 12. september 2007 var honum gerð 40.000 króna sekt fyrir fíkniefnabrot. Ákærði hefur skýlaust játað brot sín og þykir refsing hans hæfilega ákveðin fangelsi í fjóra mánuði, sem bundin verður skilorði eins og nánar greinir í dómsorði.

Að kröfu ákæruvaldsins og með vísan til framangreindra laga- og reglugerðarákvæða skulu upptæk til ríkissjóðs 0,38 g af kókaíni, samtals 137,58 g af maríhúana, 619,39 g af kannabislauf, 153 kannabisplöntur, 12 gróðurhúsalampar og 2 viftur.

Með vísan til 218. gr. laga nr. 88/2008 ber að dæma ákærða til að greiða allan sakarkostnað málsins. Um er að ræða þóknun verjanda ákærða á rannsóknarstigi, K-kk-ef S-kk-ef hrl., sem þykir hæfilega ákveðin 41.832 krónur. Þóknun verjanda fyrir dómi, H-kk-ef I-kk-ef hrl., þykir hæfilega ákveðin 37.350 krónur. Við ákvörðun þóknunar hefur verið tekið tillit til virðisaukaskatts.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, R-kk-nf Þ-kk-nf E-kk-nf, sæti fangelsi í fjóra mánuði, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði sæti upptöku á 0,38 g af kókaíni, samtals 137,58 g af maríhúana, 619,39 g af kannabislaufum, 153 kannabisplöntum, 12 gróðurhúsalömpum og 2 viftum.

Ákærði greiði í sakarkostnað 41.832 króna þóknun verjanda hans á rannsóknarstigi, K-kk-ef S-kk-ef hæstaréttarlögmanns og 37.350 króna þóknun skipaðs verjanda hans, H-kk-ef I-kk-ef hæstaréttarlögmanns.

S-kvk-nf B-kvk-nf